CELEX: 32011D0135
Language: lv
Date: 2011-03-01 00:00:00
Title: 2011/135/ES: Komisijas Lēmums ( 2011. gada 1. marts ), ar kuru pagarina spēkā esamības termiņu Lēmumam 2009/251/EK, ar ko dalībvalstīm pieprasa nodrošināt, ka tirgū netiek laisti vai nav pieejami biocīdu dimetilfumerātu saturoši produkti (izziņots ar dokumenta numuru C(2011) 1174)  Dokuments attiecas uz EEZ

2.3.2011   
            
            
               LV
            
            
               Eiropas Savienības Oficiālais Vēstnesis
            
            
               L 57/43
            
         KOMISIJAS LĒMUMS
   (2011. gada 1. marts),
   ar kuru pagarina spēkā esamības termiņu Lēmumam 2009/251/EK, ar ko dalībvalstīm pieprasa nodrošināt, ka tirgū netiek laisti vai nav pieejami biocīdu dimetilfumerātu saturoši produkti
   (izziņots ar dokumenta numuru C(2011) 1174)
   (Dokuments attiecas uz EEZ)
   (2011/135/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2001. gada 3. decembra Direktīvu 2001/95/EK par produktu vispārēju drošību (1) un jo īpaši tās 13. pantu,
   tā kā:
   
               (1)
            
            
               Ar Komisijas Lēmumu 2009/251/EK (2) dalībvalstīm pieprasa nodrošināt, ka tirgū netiek laisti vai nav pieejami biocīdu dimetilfumerātu (DMF) saturoši produkti.
            
         
               (2)
            
            
               Lēmumu 2009/251/EK pieņēma saskaņā ar Direktīvas 2001/95/EK 13. panta noteikumiem, kuros paredzēts, ka lēmums ir spēkā laikposmā, kas nepārsniedz vienu gadu, bet šo spēkā esamību var apstiprināt uz turpmākiem laikposmiem, no kuriem neviens nav ilgāks par vienu gadu.
            
         
               (3)
            
            
               Ar Komisijas Lēmumu 2010/153/ES (3) pagarināja Lēmuma 2009/251/EK spēkā esamību par vienu gadu. Ņemot vērā līdz šim gūto pieredzi un to, ka nav pastāvīga pasākuma attiecībā uz DMF saturošiem patēriņa produktiem, Lēmuma 2009/251/EK spēkā esamības termiņš ir jāpagarina par 12 mēnešiem.
            
         
               (4)
            
            
               Tāpēc attiecīgi jāgroza Lēmums 2009/251/EK.
            
         
               (5)
            
            
               Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota ar Direktīvas 2001/95/EK 15. pantu,
            
         IR PIEŅĒMUSI ŠO LĒMUMU.
   1. pants
   Lēmuma 2009/251/EK 4. pantu aizstāj ar šādu pantu:
   
      “4. pants
      Piemērošanas laikposms
      Šo lēmumu piemēro līdz 2012. gada 15. martam.”
   
   2. pants
   Dalībvalstis vēlākais līdz 2011. gada 15. martam veic pasākumus, kas vajadzīgi šā lēmuma izpildei, un tos publicē. Dalībvalstis par to tūlīt informē Komisiju.
   3. pants
   Šis lēmums ir adresēts dalībvalstīm.
   
      Briselē, 2011. gada 1. martā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 11, 15.1.2002., 4. lpp.
   
      (2)  OV L 74, 20.3.2009., 32. lpp.
   
      (3)  OV L 63, 12.3.2010., 21. lpp.